robíte celkovú rekonštrukciu stúpačiek, alebo sa na prácach spolupodieľajú aj iné firmy?
okrem sanácie azbestu robia všetky práce naši pracovníci vyučení v príslušných odboroch. v praxi to znamená, že sa pri výmene postupne striedajú jednotlivé skupiny zamestnancov, vodoinštalatérov striedajú elektrikári, potom plynári a podobne. dôležité je, napríklad, odborne urobiť uzemnenie rozvodov. v bytoch, kde sa naši pracovníci dostali ku stúpacím rozvodom cez otvor v kuchyni, neraz pomáhajú aj so zavesením kuchynskej linky a inými prácami, ktoré si vlastník bytu nedokáže urobiť sám.
termostatická hlavica je technicky nenáročné zariadenie, ktoré slúži na ovládanie hydraulického ventilu, na ktorom je nainštalovaná. vo vnútri hlavice je malý valec naplnený väčšinou ľahko rozpínavou tekutinou (lieh alebo vosk). pôsobením okolitého tepla sa kvapalina vo valci hlavice rozpína a pohybuje „piestom“. vysunutím piesta sa zatlačí kužeľ ventilu a ten reguluje prísun tepla do radiátora.